18.10.2007 Jurnalul Oficial al Uniunii Europene L 27417 (Acte adoptate în temeiul Tratatului UE) ACTE ADOPTATE ÎN TEMEIUL TITLULUI V DIN TRATATUL UE DECIZIA 2007/670/PESC A CONSILIULUI din 1 octombrie 2007 privind încheierea unui acord între Uniunea Europeană și Noua Zeelandă privind participarea Noii Zeelande la misiunea de poliție a Uniunii Europene în Afganistan (EUPOL AFGANISTAN) CONSILIUL UNIUNII EUROPENE, având în vedere Tratatul privind Uniunea Europeană, în special articolul 24, având în vedere recomandarea Preşedinției, întrucât: (1) La 30 mai 2007, Consiliul a adoptat Acţiunea comună 2007/369/PESC privind instituirea Misiunii de poliție a Uniunii Europene în Afganistan (EUPOL AFGA- NISTAN) ()). (2)  Articolul 12 alineatul (5) din Acţiunea comună 2007/369/PESC prevede că dispozițiile detaliate privind participarea statelor terțe fac obiectul unui acord, în conformitate cu articolul 24 din tratatul privind Uniunea Europeană. (3) La 13 septembrie 2004, Consiliul a autorizat Preşedinţia, asistată, după caz, de Secretarul General/Înaltul Repre- zentant, ca, în cazul unor viitoare operațiuni civile ale Uniunii Europene de gestionare a crizei, să inițieze negocieri cu state terțe în vederea încheierii unui acord pe baza modelului de acord dintre Uniunea Europeană și un stat terţ privind participarea unui stat terț la o operațiune civilă a Uniunii Europene de gestionare a crizei. În acest temei, Preşedinția a negociat un acord cu Noua Zeelandă privind participarea Noii Zeelande la Misiunea de poliție a Uniunii Europene în Afganistan (EUPOL AFGANISTAN). (4)y Acordul ar trebui să fie aprobat, () JO L 139, 31.5.2007, p. 33. DECIDE: Articolul 1 Prin prezenta se aprobă, în numele Uniunii Europene, Acordul dintre Uniunea Europeană şi Noua Zeelandă privind participarea Noii Zeelande la Misiunea de poliție a Uniunii Europene în Afganistan (EUPOL AFGANISTAN). Textul acordului se anexează prezentei decizii. Articolul 2 Prin prezenta, preşedintele Consiliului este autorizat să numească persoana sau persoanele împuternicite să semneze acordul prin care Uniunea Europeană își asumă obligații. Articolul 3 Prezenta decizie intră în vigoare la data adoptării. Articolul 4 Prezenta decizie se publică în Jurnalul Oficial al Uniunii Europene. Adoptată la Luxemburg, 1 octombrie 2007. Pentru Consiliu Președintele M. LINO